**2024.évi beszámoló Nyíregyháza**

Nyíregyházán és Szabolcs-Szatmár-Bereg vármegyében is nagyon fontosnak tartjuk a honvédség és a társadalom kapcsolatának erősítését, a katonák jelenlétét el megyei eseményeken,  rendezvényeken.

Ennek jegyében 2024-ben két alkalommal szervezte meg Vay Àdám Honvédség és Tàrsadalom Baràti kör hogy csatlakozzanak az MH vitéz Vattay Antal 2. Területvédelmi Ezred katonái  jótékonysági rendezvényhez csatlakozzanak.

Első alkalommal

a február 17-én megrendezett Élet Forrása Egyesület  IV. Ápolók és Gondozók Futásán vettek részt.

Az eseményt minden évben Kossuth Zsuzsanna születésnapjának évfordulója alkalmából Nyíregyházán, az Erdei tornapályán tartják, az ő nevéhez fűződik a legelső katonakórházak létrehozása 1849-ben, valamint ő hívta fel elsőként a világ figyelmét a sebesült katonák ápolásának kötelességére. A rendezvényen mintegy negyven fő katonával képviseltette magát a területvédelmi ezred, az MH Katonai Igazgatási és Központi Nyilvántartó Parancsnokság 5. Hadkiegészítő és Toborzó Iroda, valamint a Vay Ádám Honvédség és Társadalom Baráti Körök Nyíregyházi Szervezete.

„Az ép testben ép lélek kifejezés a katonák szempontjából fokozottan érvényes. Nekünk az a feladatunk, hogy felkészüljünk akár extrém körülmények között, szélsőséges helyzetben olyan feladatok ellátására, amelyhez kiemelt fizikai felkészültség szükséges. Nem beszélve arról, hogyha fizikailag energikusak vagyunk, akkor a szellemi teljesítőképességünk is sokkal jobb. A fizikai és a mentális állapot összefügg, tehát fitten kell tartani mindkettőt. Ezért külön öröm, hogy ma mintegy negyven fővel itt lehetünk ezen a jótékonysági futóversenyen” – mondta el Orosz Antal alezredes, a területvédelmi ezred parancsnoka.

Dr. Kovács Ferenc, Nyíregyháza polgármestere is köszöntötte a különböző korcsoportú sportolni vágyókat, akik a közös bemelegítés után három versenyszámban indultak. A Szabolcs-Szatmár-Bereg Vármegyei 5. Területvédelmi Zászlóalj állományába tartozó Zachár Anett tartalékos őrmester a négy kilométeres futás győzteseként zárta a versenyt, a nyolc kilométeres szakasz eredményhirdetésén pedig az ezredtörzshöz tartozó Stamusz Péter hadnagy bronzérmesként állhatott a dobogóra.

A regisztrációs díjakból befolyt összeget a nyíregyházi Szivárvány Idősek Otthonának ajánlották fel a szervezők

2024 tavaszán második alkalommal is csatlakoztunk a jótékonysági futás résztvevőihez amikor a Vöröskereszt Anyaotthonát támogattuk.

"Sétálj, fuss, kerékpározz, mássz, vagy csinálj bármi mást, ami megdobogtatja a szívedet!”

  Március 9-én az MH vitéz Vattay Antal 2.Területvédelmi ezred katonái a Vay Ádám Honvédség és Társadalom Baráti Körrel együttműködve, az Élet Forrása Egyesület rendezvényéhez.

Az eseményen Orosz Antal alezredes az MH vitéz Vattay Antal 2.Területvédelmi Ezred parancsnoka is családtagjaival vett részt.

A Honvédség és Társadalom Baráti Körök nyíregyházi tagszervezetének neve egybeforrt a néhai Berencsi Attila elnökével térségünkben, fia Berencsi Richárd folytatja megyénkben a civil lakosság és a katonák, a társadalom és a hadsereg kapcsolatának erősitését.

A csapatunkat megtisztelte jelenlétével Listván Attila úr is.